Diari Oficial de la Generalitat Valenciana


Sumari del DOGV 7762, del 18-04-2016 (2016/2507)

RESOLUCIÓ de 5 d'abril de 2016, del secretari autonòmic de l'Agència Valenciana del Turisme, sobre delegació d'atribucions en la persona titular de la direcció general competent en matèria de turisme.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7762

Data del DOGV
:   18-04-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/2507


Data del document
:   05-04-2016

Organisme emissor
:   Agència Valenciana del Turisme

Tipus de document
:   Resolució

Descriptors 

:   * Agència Valenciana del Turisme

RESOLUCIÓ de 5 d'abril de 2016, del secretari autonòmic de l'Agència Valenciana del Turisme, sobre delegació d'atribucions en la persona titular de la direcció general competent en matèria de turisme. [2016/2507]  
La Llei 3/1998, de 21 de maig, de Turisme, de la Comunitat Valenciana, establix en l'article 57 que els òrgans competents per a la iniciació i per a la resolució dels procediments sancionadors per infraccions administratives en matèria de turisme es determinaran reglamentàriament.  
L'article 25 del Decret 206/1999, de 9 de novembre, del Consell de la Generalitat, regulador de la disciplina turística, en la redacció donada pel Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme, es referix als òrgans competents per a imposar sancions en aquesta matèria i atribuïx, en la lletra b) de l'apartat u, la competència per a imposar determinats tipus de sancions a la Secretaria Autonòmica de Turisme.  
  
La ineludible finalitat de qualsevol administració pública d'actuar amb el major grau possible d'eficàcia, agilitat i racionalització administrativa, aconsellen que la funció atribuïda per l'esmentat article 25 del Decret 206/1999 de disciplina turística, a la persona titular de la Secretaria Autonòmica de Turisme es delegue en la persona titular de la direcció general competent en la dita matèria.  
Per tot això, en virtut del que establixen l'article 63 i el 70 de la Llei 5/1983, de 30 de desembre, del Consell, resolc  
  
Primer  
Delegar en la persona titular de la direcció general competent en matèria de turisme l'exercici de la potestat sancionadora per a imposar les sancions següents en matèria d'activitat i establiments turístics:  
  
a) Multa des de 3.001 euros fins a 30.000 euros.  
b) Clausura d'establiment o activitat turística de fins a sis mesos o període superior, si és el cas, per a l'esmena de les deficiències observades, per la comissió d'una infracció de caràcter greu o molt greu.  
  
c) Suspensió temporal de fins a sis mesos per a l'exercici d'una professió turística.  
d) Revocació d'autorització administrativa o títol per al desenvolupament d'una activitat turística.  
  
Segon  
La present delegació d'atribucions podrà ser revocada en qualsevol moment per l'òrgan delegatori, de conformitat amb el que establixen l'article 63.5 de la Llei 5/1983, de 30 de desembre, del Consell, i l'article 13.6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Les atribucions delegades en la present resolució podran ser avocades, en els termes i amb els requisits que establix l'article 14 d'aquesta última norma.  
  
Tercer  
En tots aquells supòsits en què es faça ús de la present resolució, s'haurà de fer constar expressament en la resolució o acte que s'adopte i es consideraran dictades per l'òrgan delegatori.  
Les atribucions exercides per delegació no podran ser objecte de delegació en un altre òrgan.  
  
Quart  
La present resolució produirà efectes des del mateix dia en què es publique en el Diari Oficial de la Comunitat Valenciana.  
  
València, 5 d'abril de 2016.- El secretari autonòmic de l'Agència Valenciana del Turisme. Francesc Colomer Sánchez.